Falusiszállásportál-Olcsó falusi szállások,vidéki szálláshelyek | Orgona Ház
A vendégház forgalomtól mentes, erdőkkel körülvett, dombos tájon, Benczúrfalván helyezkedik el. Ideális pihenési lehetőséget nyújtva azok számára, akik szeretnék felváltani a rohanó hétköznapokat néhány kellemes napra vendégházunkban.
A festői táj és a háborítatlan természet szépsége minden ideutazót elvarázsol:
A nyári esték egyik emlékezetes elfoglaltsága a ropogó tűz melletti bográcsozások, nyársalások barátainkkal, családtagjainkkal, mely közben mindig felelevenedik néhány emlékezetes régi pillanat.
Majd lassan azt vesszük észre, hogy ősz borul a tájra. Színessé, káprázatossá válik körülöttünk minden a lehulló fák levelétől, s a közeli erdő avar illatot áraszt.
Nincs is meghittebb annál, minthogy megbújjunk egy szerény kis ház biztonságot árasztó, meleg szobájába forró teát iszogatva, amíg kint a hófödte hegyek között tombol a zord, téli időjárás.
A kemény és hideg telet felváltja a friss, üde tavasz. A környéket átjárja a nyíló orgona édeskés, bódító illata és a madarak dallamos csicsergése.
BENCZÚRFALVA
Az U alaprajzú földszintes barokk stílusú kastélyt a Wattay család építtette a XVIII. században. Utolsó tulajdonosa gróf Pejacsevich Miklós volt. 1910-ben Benczúr Gyula vásárolta meg Mikszáth Kálmán tanácsára. A neves festőművész élete utolsó éveiben itt élt és alkotott.
Benczúr-mauzóleum
A mauzóleum a falu szélén lévő sírkertben található. Kisfaludy Stróbl Zsigmond szobrászművész alkotása. Betonból és műkőből készítették. A szarkofágszerűen kialakított kerítéssel körülvett sírhely fölé négy oszlop emelkedik, amely tartja az enyhén lépcsőzött tetőt.
Szeretettel várja Önt, családját és baráti társaságát az Orgona Ház az év bármely időszakában!
Minimum 2 éjszaka esetén:
18 év felett (idegenforgalmi adóval) 3200 Ft/fő/éj
6-18 éves kor között 3000 Ft/fő/éj
6 éves kor alatt 1500 Ft/fő/éj
3 főig az egész ház igénybevétele esetén 10 000 Ft/éj + IFA
* téli szezonban a szállásdíjhoz +1000 Ft/fő/éj fűtési összeg adódik.
1 éjszaka esetén:
18 év felett (idegenforgalmi adóval) 4700 Ft/fő
6-18 éves kor között 4500 Ft/fő
6 éves kor alatt 2250 Ft/fő
2 főig az egész ház igénybevétele esetén 10 000 Ft/éj + IFA
A szálláshely téli időszakban min. 7 napra foglalható.
A szálláshely elfoglalásának legkorábbi időpontja 15 óra.
A szálláshely elhagyásának legkésőbbi időpontja 10 óra.
Igény szerint, valamint a lehetőségek függvényében megoldható a korábbi érkezés, és a későbbi távozás is.
Szécsény, Katona József út 9, 3170 Magyarország
06-30-593-9314
orgonahaz@gmail.com